אריק מקולום

אריק ליין מקולום השני (באנגלית: Errick Lane McCollum II; נולד ב-22 בינואר 1988) הוא כדורסלן אמריקאי המשחק בעמדות הרכז והקלע בפינאר קרשיאקה מליגת העל הטורקית וליגת האלופות.

== קריירה בתיכון ==
מקולום למד בבית הספר התיכון גלן אוק בקאנטון, אוהיו, מ-2002 עד 2006, שם שיחק עם סנטר ה-NBA לעתיד, קוסטה קופוס.

== קריירת מכללות ==
מקולום שיחק כדורסל מכללות במכללת גושן מ-2006 עד 2010. הוא סיים כקלע המוביל בכל הזמנים של המכללה עם 2,789 נקודות בקריירה.<ref>[http://www.goleafs.net/f/History/Mens_Basketball_Records.php Goshen College Athletics men's basketball record book.]</ref> הוא נבחר לחמישייה הראשונה של חטיבה II אול-אמריקן של NAIA בעונת הסיניור (הרביעית והאחרונה שלו).<ref></ref>

== קריירה מקצועית ==
=== ישראל ===
מקולום החל את הקריירה המקצוענית שלו בשנת 2010, באליצור עירוני נתניה מליגת העל בכדורסל.<ref></ref> בעונת 2011/12 הוא שיחק בהפועל כפר סבא מהליגה הלאומית, במדיה העמיד ממוצעים של 23.8 נקודות, 7.6 ריבאונדים ו-3.4 אסיסטים למשחק.<ref></ref>

=== יוון ===
מקולום שיחק במועדון הליגה היוונית אפולון פטרס במהלך עונת 2012/13. הוא הצטרף למועדון היווני פאניוניוס לעונת 2013/14.<ref></ref> במהלך עונת , הוא הוביל הן את הליגה היוונית והן את התחרות האירופית השנייה בחשיבותה, היורוקאפ, בנקודות.

=== סין ===
ביולי 2014, מקולום הצטרף לסגל ליגת הקיץ של דנוור נאגטס לליגת הקיץ 2014.<ref></ref>

בקיץ 2014 חתם מקולום חתם על חוזה לשנה בג'ג'יאנג גולדן בולס מליגת ה-CBA.<ref></ref> ב-30 בינואר 2015 הוא קבע את שיא הנקודות החדש במשחק יחיד בליגה הסינית, 82, והוסיף 10 ריבאונדים ו-4 אסיסטים באותו משחק, אך קבוצתו הפסידה במשחק לגואנגדונג סאות'רן טייגרס 119–129.<ref></ref>

=== טורקיה ===
ב-5 בספטמבר 2015 חתם מקולום על חוזה לשנה במועדון הטורקי גלאטסראיי מליגת העל הטורקית והיורוקאפ.<ref></ref> בעונת 2015/2016 ביורוקאפ, הוא נבחר לחמישיית העונה וזכה בפרס ה-MVP של היורוקאפ. קבוצתו של מקולום, גלאטסראיי, זכתה בסופו של דבר באליפות היורוקאפ באותה העונה.

=== חזרה לסין ===
ב-1 באוגוסט 2016, מקולום חתם בבייקונג פליי דרגונס מה-CBA.<ref></ref> הוא הוביל את ליגת ה-CBA בנקודות בפעם השנייה.<ref></ref>

=== חזרה לטורקיה ===
ב-8 במרץ 2017, חזר מקולום לטורקיה ולגלאטסראיי וחתם בקבוצה לשארית עונת 2016/17 של ליגת העל הטורקית.<ref></ref>

ב-14 ביולי 2017 מקולום חתם במועדון הטורקי אנאדולו אפס מהליגה הטורקית והיורוליג, לעונת .<ref></ref> ב-14 בנובמבר 2017 מקולום רשם 31 נקודות, כולל 8 מ-11 לשלוש, יחד עם ארבעה ריבאונדים ושלושה אסיסטים, בניצחון 92–72 על מכבי תל אביב. לאחר מכן הוא נבחר ל-MVP של מחזור 7 ביורוליג.<ref></ref> ב-28 ביוני 2018 מקולום ואפס נפרדו רשמית.

=== רוסיה ===
ב-21 בספטמבר 2018, מקולום חתם בקבוצה הרוסית אוניקס קאזאן מהליגה המאוחדת של VTB לעונת .<ref></ref> הוא העמיד ממוצעים של 19.9 נקודות למשחק בליגת ה-VTB. ב-19 ביולי 2020, מקולום נפרד מהקבוצה.<ref></ref>

ב-7 בספטמבר 2020 חתם מקולום בחימקי מה-VTB.<ref></ref> הוא קלע 14.1 נקודות בממוצע למשחק במשחקי ליגת ה-VTB.

ב-17 באוגוסט 2021 הוא חתם בלוקומוטיב קובאן, גם היא מה-VTB.<ref></ref>

=== קדנציה שלישית בטורקיה ===
ב-22 ביוני 2022 חתם מקולום בפינאר קרשיאקה מליגת העל הטורקית וליגת האלופות בכדורסל, הליגה השלישית בחשיבותה באירופה.<ref></ref>

== טורניר ה-TBT ==
מקולום שיחק במדי אוברסיז אליט בטורניר ה-TBT. הוא היה רכז בקבוצות של 2015, 2016, 2017 ו-2018, שכולן זכו בטורניר. בשנת 2017, מקולום העמיד ממוצעים של 13.7 נקודות למשחק במהלך הטורניר.<ref></ref> ב-TBT, מקולום שיחק שישה משחקים והעמיד בהם ממוצעים של 13.2 נקודות, 2.8 אסיסטים ו-2.7 ריבאונדים למשחק. אוברסיז אליט הגיעה למשחק הגמר, ניצחה 70–58 וזכתה בתואר ה-TBT הרביעי ברציפות שלה. מקולום גם נבחר לנבחרת הטורניר ב-2018. מקולום לא שיחק ב-טורניר ה-TBT ב-2019, עקב נישואיו.<ref></ref>

== חיים אישיים ==
אחיו הצעיר של אריק, סי. ג'יי. מקולום, גם הוא כדורסלן מקצועי המשחק בניו אורלינס פליקנס מה-NBA.

== לקריאה נוספת ==
* 

== קישורים חיצוניים ==

== הערות שוליים ==

קטגוריה:כדורסלני ג'ג'יאנג גולדן בולס
קטגוריה:כדורסלני לוקומוטיב קובאן
קטגוריה:כדורסלני פאניוניוס
קטגוריה:כדורסלני פינאר קרשיאקה
קטגוריה:כדורסלני הפועל כפר סבא
קטגוריה:כדורסלני גלאטסראיי
קטגוריה:כדורסלני אליצור מכבי נתניה
קטגוריה:כדורסלני אוניקס קאזאן
קטגוריה:כדורסלני אפולון פטרס
קטגוריה:כדורסלני אנאדולו אפס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:אמריקאים שנולדו ב-1988